title: Решение на Съвета от 3 май 1989 година относно приемане от името на Общността на препоръката от 5 юни 1962 година на Съвета за митническо сътрудничество относно митническата обработка на регистриран багаж, пренасян с железопътен транспорт, както е изменена на 21 юни 1988 година

text:
Важна правна забележка

|

31989D0339

Официален вестник n° L 142 , 25/05/1989 стр. 0007 - 0009 специално финландско издание: глава 2 том 7 стр. 0041  специално шведско издание: глава 2 том 7 стр. 0041  специално чешко издание глава 02 том 04 стр. 79  - 81 специално испанско издание глава 02 том 04 стр. 79  - 81 специално унгарско издание глава 02 том 04 стр. 79  - 81 специално литвийско издание глава 02 том 04 стр. 79  - 81 LV.ES глава 02 том 04 стр. 79  - 81 MT.ES глава 02 том 04 стр. 79  - 81 PL.ES глава 02 том 04 стр. 79  - 81 SK.ES глава 02 том 04 стр. 79  - 81 специално словенско издание глава 02 том 04 стр. 79  - 81

		19890503Решение на Съветаот 3 май 1989 годинаотносно приемане от името на Общността на препоръката от 5 юни 1962 година на Съвета за митническо сътрудничество относно митническата обработка на регистриран багаж, пренасян с железопътен транспорт, както е изменена на 21 юни 1988 година(89/339/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 113 от него,като взе предвид предложението на Комисията,като има предвид, че на 21 юни 1988 г. Съветът за митническо сътрудничество прие изменения на препоръката от 5 юни 1962 г., с която се въвежда нов образец на формуляра на митническата декларация за регистрирания багаж, която позволява на митническите или икономическите съюзи да приемат препоръката;като има предвид, че новият образец на формуляра на митническата декларация за регистрирания багаж беше одобрен от Съвета за митническо сътрудничество по предложение на Общността; като има предвид, че този образец на формуляра отговаря на проекта, представен от Общността, и че е предназначен да актуализира съдържанието на митническата декларация за регистрирания багаж и да улесни въвеждането на този документ от страните, които до момента не са могли да го използват;като има предвид, че измененията са от основен интерес за Общността, която, следователно, трябва поради това да приеме препоръката от 5 юни 1962 г., както е изменена,РЕШИ:Член 1Препоръката от 5 юни 1962 г.на Съвета за митническо сътрудничество относно митническата обработка на регистриран багаж, пренасян с железопътен транспорт, както е изменена на 21 юни 1988 г., с незабавен ефект, се приема с настоящото с незабавен ефект.Текстът на препоръката е приложен към настоящото решение.Член 2Председателят на Съвета е оправомощен с настоящото да определи лицето, упълномощено да нотифицира Генералния секретар на Съвета за митническо сътрудничество за приемането от Общността на препоръката, цитирана в член 1.Съставено в Брюксел на 3 май 1989 година.За СъветаПредседателP. Solbes--------------------------------------------------19890503ПРЕПОРЪКА НА СЪВЕТА ЗА МИТНИЧЕСКО СЪТРУДНИЧЕСТВОот 5 юни 1962 годинаотносно митническата обработка на регистриран багаж, пренасян с железопътен транспорт(изменена на 21 юни 1988 година)СЪВЕТЪТ ЗА МИТНИЧЕСКО СЪТРУДНИЧЕСТВО,КАТО ИМА ПРЕДВИД, че усилията, положени от органите на железопътния транспорт за осигуряване на ефективност в международния транспорт на регистриран багаж, заслужават подкрепа,КАТО ЖЕЛАЕ да улесни за целта бързата обработка на този багаж, опростявайки митническите формалности,КАТО ИМА ПРЕДВИД, че доколкото това е възможно, пътниците не трябва да докладват лично пред митническите органи на страните на заминаване и местоназначение за митническото освобождаване на техния регистриран багаж и трябва да могат да поискат багажа си незабавно при пристигане на своето местоназначение,ПРЕПОРЪЧВА на членовете на Съвета и на митническите или икономическите съюзи да прилагат следните разпоредби по отношение на регистрирания багаж:1. Когато багажът е регистриран от органите на железопътния транспорт, пътниците могат да направят декларация по образеца, поместен в приложението, така че да ускорят митническите формалности.2. Формулярът се отпечатва или на гърба на товарителницата, изготвена от органите на железопътния транспорт, или на отделен лист, който се залепва към товарителницата; формулярът се отпечатва на езика (или на един от официалните езици) на страната на заминаване, но на пътника се дава възможност да получи превод и на друг език.3. Органите на железопътния транспорт представят декларацията на митническите органи в страните на заминаване и местоназначение, ако има такова изискване.4. Писмената декларация се разглежда като замяна на и има силата на декларация, каквато се изисква обикновено от пътниците.5. Митническите органи, ако решат, че е възможно, се отказват от преглед на съдържанието на багажа, за който има писмена декларация.6. Ако митническите органи се откажат от преглед на съдържанието на багажа, той се прехвърля веднага на органите на железопътния транспорт за придвижване до местоназначението.7. Митническите органи имат свободата да приемат всякакви контролни мерки, за които решат, че са необходими, с цел предотвратяване на злоупотреби.НЕЗАВИСИМО от разпоредбите на параграф 1 тук по-горе, формулярът на декларацията може при необходимост да се адаптира след споразумение между митническите администрации,СЪВЕТЪТ приканва членовете, както и митническите или икономическите съюзи, които приемат настоящата препоръка, да нотифицират Генералния секретар на Съвета и да уточнят датата и сроковете за нейното изпълнение. Генералният секретар предава тази информация на митническите администрации на членовете, на митническите или икономическите съюзи, както и на Международния съюз по железопътен транспорт.--------------------------------------------------19890503ПриложениеМИТНИЧЕСКА ДЕКЛАРАЦИЯ ЗА РЕГИСТРИРАН БАГАЖ1. С НАСТОЯЩОТО ДЕКЛАРИРАМ, ЧЕ:а) цитираният тук по-долу багаж съдържа само предмети за лична употреба, които се използват обикновено при пътуване, например, дрехи, кърпи и бельо, тоалетни принадлежности, книги и спортна екипировка, и че тези стоки не се внасят с търговска цел;б) багажът не съдържа:- храни, тютюн, алкохолни напитки, анетол, огнестрелно оръжие, хладно оръжие, муниции, експлозиви, наркотици, живи животни, растения, радиопредаватели или приемо-предаватели, валута, разновидности или продукти, получени от разновидности, защитени по Вашингтонската конвенция от 3 март 1973 г. относно международната търговия на застрашени разновидности на дивата флора и фауна; предмети, забранени от законите в страната на местоназначението за защита на общественото достойнство и морал,- стоки, предназначени за безплатно или друго разпространение или за професионални или търговски цели,- стоки, които съм закупил или получил извън митническата територия на моята страна, и които все още не съм декларирал пред митническите органи на страната на обичайно местопребиваване (това ограничение се прилага само при завръщане в страната на обичайното местопребиваване).2. С НАСТОЯЩОТО упълномощавам органите на железопътния транспорт да изпълнят всички митнически формалности.3. ИЗВЕСТНО МИ Е, че при невярна декларация подлежа на наказателно преследване и конфискация на стоките.+++++ TIFF +++++--------------------------------------------------


title: Решение (ЕС) 2015/947 на Съвета от 15 юни 2015 година за назначаване на двама членове от Португалия и заместник-член от Португалия в Комитета на регионите

text:
               19.6.2015

               BG

               Официален вестник на Европейския съюз

               L 154/14

         РЕШЕНИЕ (ЕС) 2015/947 НА СЪВЕТА
   от 15 юни 2015 година
   за назначаване на двама членове от Португалия и заместник-член от Португалия в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Португалия,
   като има предвид, че:

               (1)

               На 26 януари и на 5 февруари 2015 г. Съветът прие решения (ЕС) 2015/116 (1) и (ЕС) 2015/190 (2) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Alberto João CARDOSO GONÇALVES JARDIM и г-н António Luís DOS SANTOS DA COSTA се освободиха две места за членове на Комитета на регионите.

               (3)

               След изтичането на мандата на г-н João CUNHA E SILVA се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за членове:

                           —

                           г-н Miguel Filipe MACHADO DE ALBUQUERQUE, Presidente do Governo Regional da Madeira

                           —

                           г-н Fernando MEDINA, Presidente da Câmara Municipal de Lisboa

                     и

               б)

               за заместник-член:

                           —

                           г-н Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira

         Член 2
   Настоящото решение влиза в сила в деня на приемането му.

      Съставено в Люксембург на 15 юни 2015 година.

            За Съвета

            Председател

         K. GERHARDS

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.


title: 2009/98/ЕО: Решение на Европейската централна банка от 11 декември 2008 година за изменение на Решение ЕЦБ/2006/17 относно годишните отчети на Европейската централна банка (ЕЦБ/2008/22)

text:
               5.2.2009

               BG

               Официален вестник на Европейския съюз

               L 36/22

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 11 декември 2008 година
   за изменение на Решение ЕЦБ/2006/17 относно годишните отчети на Европейската централна банка
   (ЕЦБ/2008/22)
   (2009/98/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 26.2 от него,
   като има предвид, че:

               (1)

               Решение ЕЦБ/2006/17 от 10 ноември 2006 г. относно годишните отчети на Европейската централна банка (1) се нуждае от изменение, за да отрази политическите решения и промените на пазара.

               (2)

               Европейската централна банка (ЕЦБ) ревизира своята политика за оповестяване на транзакции с ценни книжа с оглед да засили допълнително прозрачността на годишните отчети на ЕЦБ. Като част от тази ревизирана политика, ценни книжа, които преди се класифицираха като финансови дълготрайни активи, следва да се прекласифицират от балансова позиция „Други финансови активи“ в съответната позиция под заглавието „Активи“ в зависимост от произхода на емитента, валутата, в която са деноминирани, и дали ценните книжа се притежават до падеж. Освен това всички финансови инструменти, които са част от целеви портфейл, следва да се включат в позиция „Други финансови активи“.

               (3)

               Решение ЕЦБ/2006/17 не съдържа конкретни правила относно счетоводното отчитане на форуърдни лихвени суапове, валутни фючърси и капиталови фючърси. Такива инструменти се използват все повече на финансовите пазари и могат да бъдат от значение за управлението на валутните резерви на ЕЦБ. Докато форуърдни лихвени суапове следва да се осчетоводяват по същия начин като „обикновени“ лихвени суапове, валутните фючърси и капиталовите фючърси следва да се осчетоводяват по същия начин като лихвени фючърси,

         РЕШИ:
   Член 1
   Изменения
   Решение ЕЦБ/2006/17 се изменя, както следва:

               1.

               Член 8 се изменя, както следва:

                           а)

                           Параграф 2 се заменя със следното:
                           „2.   Преоценката на злато, валутни инструменти, ценни книжа, различни от ценни книжа, класифицирани като притежавани до падеж и нетъргуеми ценни книжа, и финансови инструменти, както балансови, така и задбалансови, се извършва в края на годината по средни пазарни курсове и цени.“

                           б)

                           Добавя се следният параграф 4:
                           „4.   Ценни книжа, класифицирани като притежавани до падеж, и нетъргуеми ценни книжа се оценяват по амортизационни разходи и подлежат на обезценка.“

               2.

               Член 10 се заменя със следния текст:
               „Член 10
               Търгуеми капиталови инструменти
               Търгуемите капиталови инструменти се осчетоводяват в съответствие с член 9 от Насоки ЕЦБ/2006/16.“

               3.

               Член 16 се заменя със следния текст:
               „Член 16
               Фючърсни договори
               Фючърсните договори се осчетоводяват в съответствие с член 16 от Насоки ЕЦБ/2006/16.“

               4.

               В член 17 се добавя следният параграф:
               „В случай на форуърдни лихвени суапове амортизацията започва от датата на вальора на транзакцията.“

               5.

               Приложения I и III към Решение ЕЦБ/2006/17 се изменят в съответствие с приложението към настоящето решение.

         Член 2
   Заключителна разпоредба
   Настоящото решение влиза в сила на 31 декември 2008 г.

      Съставено във Франкфурт на Майн на 11 декември 2008 година.

            Председател на ЕЦБ

         Jean-Claude TRICHET

      (1)  ОВ L 348, 11.12.2006 г., стр. 38.

      ПРИЛОЖЕНИЕ
      Приложения I и III към Решение ЕЦБ/2006/17 се изменят, както следва:

                  1.

                  Таблицата „Активи“ в приложение I се заменя със следното:
                  „АКТИВИ

                              Балансова позиция

                              Категоризиране на съдържанието на балансовите позиции

                              Принцип на оценка

                              Активи

                                          1

                                          Злато и вземания в злато

                              Физическо злато, т.е. кюлчета, монети, слитъци, късове на съхранение или „на път“. Монетарно злато, като салда по сметките на виждане в злато (неразпределени сметки), срочни депозити и вземания в злато, произтичащи от следните транзакции: i) транзакции за повишаване или понижаване на пробата; и ii) промяна на разположението или чистотата на златото, когато има разлика повече от един работен ден между изписването и получаването

                              Пазарна стойност

                                          2

                                          Вземания от резиденти извън еврозоната, деноминирани в чуждестранна валута

                              Вземания от контрагенти, които са резиденти извън еврозоната, включително от международни и наднационални институции и централни банки извън еврозоната, деноминирани в чуждестранна валута

                                          2.1

                                          Вземания от Международния валутен фонд (МВФ)

                                          a)

                                          Права на тираж в рамките на резервния транш (нето)
                                          Национална квота минус салда в евро на разположение на МВФ. Сметка № 2 на МВФ (сметка в евро за административни разходи) може да бъде включена в тази позиция или в позиция „Задължения към резиденти извън еврозоната, деноминирани в евро“

                                          a)

                                             Права на тираж в рамките на резервния транш (нето)
                                          Номинална стойност, конвертиране по пазарен обменен курс

                                          б)

                                          Специални права на тираж
                                          Притежавани специални права на тираж (бруто)

                                          б)

                                          Специални права на тираж
                                          Номинална стойност, конвертиране по пазарен обменен курс

                                          в)

                                          Други вземания
                                          Общи кредитни споразумения, заеми по специални кредитни споразумения, депозити в рамките на Улеснението за намаляване на бедността и стимулиране на растежа

                                          в)

                                          Други вземания
                                          Номинална стойност, конвертиране по пазарен обменен курс

                                          2.2

                                          Салда в банки и инвестиции в ценни книжа, външни заеми и други външни активи

                                          а)

                                          Салда в банки извън еврозоната, различни от тези по позиция „Други финансови активи“
                                          Разплащателни сметки, срочни депозити, еднодневни депозити, обратни репо-сделки

                                          a)

                                          Салда в банки извън еврозоната
                                          Номинална стойност, конвертиране по пазарен обменен курс

                                          б)

                                          Инвестиции в ценни книжа извън еврозоната, различни от тези по позиция „Други финансови активи“
                                          Облигации, полици, облигации с нулев купон, книжа на паричния пазар, капиталови инструменти, притежавани като част от валутните резерви — всичките издадени от резиденти извън еврозоната

                                          б) i)

                                          Търгуеми ценни книжа, различни от ценни книжа, притежавани до падеж
                                          Пазарна цена и пазарен обменен курс
                                          Всякакви премии или отстъпки се амортизират

                                          б) ii)

                                          Търгуеми ценни книжа, класифицирани като ценни книжа, притежавани до падеж
                                          Цена на придобиване, подлежаща на обезценка и пазарен обменен курс
                                          Всякакви премии или отстъпки се амортизират

                                          б) iii)

                                          Нетъргуеми ценни книжа
                                          Цена на придобиване, подлежаща на обезценка и пазарен обменен курс
                                          Всякакви премии или отстъпки се амортизират

                                          б) iv)

                                          Търгуеми капиталови инструменти
                                          Пазарна цена и пазарен обменен курс

                                          в)

                                          Външни заеми (депозити) извън еврозоната, различни от тези по позиция „Други финансови активи“

                                          в)

                                          Външни заеми:
                                          Депозити по номинална стойност, конвертирани по пазарен обменен курс

                                          г)

                                          Други външни активи
                                          Банкноти и монети, издадени извън еврозоната

                                          г)

                                          Други външни активи
                                          Номинална стойност, конвертиране по пазарен обменен курс

                                          3

                                          Вземания от резиденти в еврозоната, деноминирани в чуждестранна валута

                                          a)

                                          Инвестиции в ценни книжа извън еврозоната, различни от тези по позиция „Други финансови активи“
                                          Облигации, полици, облигации с нулев купон, книжа на паричния пазар, капиталови инструменти, притежавани като част от валутните резерви — всичките издадени от резиденти в еврозоната

                                          а) i)

                                          Търгуеми ценни книжа, различни от ценни книжа, притежавани до падеж
                                          Пазарна цена и пазарен обменен курс
                                          Всякакви премии или отстъпки се амортизират

                                          а) ii)

                                          Търгуеми ценни книжа, класифицирани като ценни книжа, притежавани до падеж
                                          Цена на придобиване, подлежаща на обезценка и пазарен обменен курс
                                          Всякакви премии или отстъпки се амортизират

                                          а) iii)

                                          Нетъргуеми ценни книжа
                                          Цена на придобиване, подлежаща на обезценка и пазарен обменен курс
                                          Всякакви премии или отстъпки се амортизират

                                          a) iv)

                                          Търгуеми капиталови инструменти
                                          Пазарна цена и пазарен обменен курс

                                          б)

                                          Други вземания от резиденти в еврозоната, различни от тези по позиция „Други финансови активи“
                                          Заеми, депозити, обратни репо-сделки, други кредити

                                          б)

                                          Други вземания
                                          Депозити и друго кредитиране по номинална стойност, конвертирани по пазарен обменен курс

                                          4

                                          Вземания от резиденти извън еврозоната, деноминирани в евро

                                          4.1

                                          Салда в банки, инвестиции в ценни книжа и заеми

                                          a)

                                          Салда в банки извън еврозоната, различни от тези по позиция „Други финансови активи“
                                          Разплащателни сметки, срочни депозити, еднодневни депозити, обратни репо-сделки във връзка с управлението на ценни книжа, деноминирани в евро

                                          a)

                                          Салда в банки извън еврозоната
                                          Номинална стойност

                                          б)

                                          Инвестиции в ценни книжа извън еврозоната, различни от тези по позиция „Други финансови активи“
                                          Капиталови инструменти, облигации, полици, облигации с нулев купон, книжа на паричния пазар — всичките издадени от резиденти извън еврозоната

                                          б) i)

                                          Търгуеми ценни книжа, различни от ценни книжа, притежавани до падеж
                                          Пазарна цена
                                          Всякакви премии или отстъпки се амортизират

                                          б) ii)

                                          Търгуеми ценни книжа, класифицирани като ценни книжа, притежавани до падеж
                                          Цена на придобиване, подлежаща на обезценка
                                          Всякакви премии или отстъпки се амортизират

                                          б) iii)

                                          Нетъргуеми ценни книжа
                                          Цена на придобиване, подлежаща на обезценка
                                          Всякакви премии или отстъпки се амортизират

                                          б) iv)

                                          Търгуеми капиталови инструменти
                                          Пазарна цена

                                          в)

                                          Заеми за резиденти извън еврозоната, различни от тези по позиция „Други финансови активи“

                                          в)

                                          Заеми извън еврозоната
                                          Депозити по номинална стойност

                                          г)

                                          Ценни книжа, различни от тези по позиция „Други финансови активи“, емитирани от лица, извън еврозоната
                                          Ценни книжа, издадени от наднационални или международни организации, например Европейската инвестиционна банка, независимо от тяхното географско местоположение

                                          г) i)

                                          Търгуеми ценни книжа, различни от ценни книжа, притежавани до падеж
                                          Пазарна цена
                                          Премиите/отстъпките се амортизират

                                          г) ii)

                                          Търгуеми ценни книжа, класифицирани като ценни книжа, притежавани до падеж
                                          Цена на придобиване, подлежаща на обезценка
                                          Всякакви премии или отстъпки се амортизират

                                          г) iii)

                                          Нетъргуеми ценни книжа
                                          Цена на придобиване, подлежаща на обезценка
                                          Всякакви премии или отстъпки се амортизират

                                          4.2

                                          Вземания, произтичащи от кредитното улеснение по Механизма на обменните курсове II (ERM II)

                              Кредитиране в съответствие с условията на Механизма на обменните курсове II (ERM II)

                              Номинална стойност

                                          5

                                          Заеми за кредитни институции от еврозоната, свързани с операции по паричната политика, деноминирани в евро

                              Позиции 5.1 до 5.5: транзакции в зависимост от съответните инструменти на паричната политика, описани в приложение I към Насоки ЕЦБ/2000/7 от 31 август 2000 г. относно инструментите и процедурите на паричната политика на Евросистемата (1)

                                          5.1

                                          Основни операции по рефинансиране

                              Обичайни обратни транзакции за осигуряване на ликвидност със седмична честота и обикновено едноседмичен падеж

                              Номинална стойност или цена на придобиване при репо-сделка

                                          5.2

                                          Дългосрочни операции по рефинансиране

                              Обичайни обратни транзакции за осигуряване на ликвидност с месечна честота и обикновено с тримесечен падеж

                              Номинална стойност или цена на придобиване при репо-сделка

                                          5.3

                                          Обратни операции за фино регулиране

                              Обратни транзакции, осъществявани ad hoc за целите на финото регулиране

                              Номинална стойност или цена на придобиване при репо-сделка

                                          5.4

                                          Структурни обратни операции

                              Обратни транзакции, насочени към коригиране на структурната позиция на Евросистемата спрямо финансовия сектор

                              Номинална стойност или цена на придобиване при репо-сделка

                                          5.5

                                          Пределно кредитно улеснение

                              Улеснение за предоставяне на овърнайт ликвидност с предварително определена лихва срещу допустими активи (ликвидно улеснение с постоянен достъп)

                              Номинална стойност или цена на придобиване при репо-сделка

                                          5.6

                                          Кредити, свързани с искания за допълнителни обезпечения (margin calls)

                              Допълнителен кредит към кредитни институции, произтичащ от нарастването на стойността на базовите активи по отношение на друг кредит за тези кредитни институции

                              Номинална стойност или цена на придобиване

                                          6

                                          Други вземания от кредитни институции в еврозоната, деноминирани в евро

                              Разплащателни сметки, срочни депозити, еднодневни депозити, обратни репо-сделки във връзка с управлението на портфейли от ценни книжа по позиция на актива „Ценни книжа на резиденти от еврозоната, деноминирани в евро“, включително транзакции, произтичащи от трансформирането на предишни резерви в чуждестранна валута в еврозоната и други вземания. Кореспондентски сметки при кредитни институции в еврозоната, намиращи се в друга държава-членка. Други вземания и операции, които не са свързани с операциите по паричната политика на Евросистемата

                              Номинална стойност или цена на придобиване

                                          7

                                          Ценни книжа на резиденти в еврозоната, деноминирани в евро

                              Ценни книжа, различни от тези по позиция „Други финансови активи“: Капиталови инструменти, облигации, полици, облигации с нулев купон, пряко притежавани книжа на паричния пазар, включително държавни ценни книжа отпреди създаването на Икономическия и паричен съюз, деноминирани в евро; дългови сертификати на ЕЦБ, закупени за целите на финото регулиране

                                          i)

                                          Търгуеми ценни книжа, различни от ценни книжа, притежавани до падеж
                                          Пазарна цена
                                          Всякакви премии или отстъпки се амортизират

                                          ii)

                                          Търгуеми ценни книжа, класифицирани като ценни книжа, притежавани до падеж
                                          Цена на придобиване, подлежаща на обезценка
                                          Всякакви премии или отстъпки се амортизират

                                          iii)

                                          Нетъргуеми ценни книжа
                                          Цена на придобиване, подлежаща на обезценка
                                          Всякакви премии или отстъпки се амортизират

                                          iv)

                                          Търгуеми капиталови инструменти
                                          Пазарна цена

                                          8

                                          Дълг на сектор „Държавно управление“, деноминиран в евро

                              Вземания от правителството отпреди създаването на Икономическия и паричен съюз (нетъргуеми ценни книжа, заеми)

                              Депозити/заеми по номинална стойност, нетъргуеми ценни книжа по цена на придобиване

                                          9

                                          Вземания в рамките на Евросистемата

                                          9.1

                                          Вземания, свързани със записи на заповед, обезпечаващи издаването на дългови сертификати от ЕЦБ

                              Позиция само в баланса на ЕЦБ
                              Записи на заповед, издадени от НЦБ във връзка със споразумението за взаимно обезпечаване при издаване на дългови сертификати от ЕЦБ

                              Номинална стойност

                                          9.2

                                          Вземания във връзка с разпределянето на евробанкноти в рамките на Евросистемата

                              Вземания, свързани с емисията на банкноти от ЕЦБ, съгласно Решение ЕЦБ/2001/15 от 6 декември 2001 г. относно емитирането на евробанкноти (2)

                              Номинална стойност

                                          9.3

                                          Номинална стойност

                              Нетна позиция на следните подпозиции:

                                          a)

                                          Нетни вземания, произтичащи от салдата по сметките в TARGET2 и кореспондентските сметки на НЦБ, т.е. нетната стойност на вземанията и задълженията (вж. също позиция от пасива „Други задължения в рамките на Евросистемата (нето)“)

                                          a)

                                          Номинална стойност

                                          б)

                                          Други вътрешни за Евросистемата вземания, които могат да възникнат, включително междинно разпределяне на дохода на ЕЦБ от евробанкноти между НЦБ

                                          б)

                                          Номинална стойност

                                          10

                                          Позиции в процес на сетълмент

                              Салда по сетълмент сметки (вземания), включително чекове в процес на осребряване

                              Номинална стойност

                                          11

                                          Други активи

                                          11.1

                                          Монети от еврозоната

                              Евромонети

                              Номинална стойност

                                          11.2

                                          Материални и нематериални дълготрайни активи

                              Земя и сгради, обзавеждане и оборудване (включително компютърно оборудване), софтуер

                              Цена на придобиване минус амортизация
                              Амортизацията е системно разпределяне на амортизируемата стойност на актива през неговия полезен живот. Полезният живот е периодът, по време на който се очаква даден дълготраен актив да бъде на разположение за употреба от стопанския субект. Полезният живот на отделни материални дълготрайни активи може да бъде преразглеждан системно, ако очакванията се различават от предишните оценки. Големите активи могат да обхващат компоненти с различен полезен живот. Животът на такива компоненти се оценява индивидуално
                              Разходите за нематериални активи включват цената на придобиване на нематериалния актив. Други преки или косвени разходи се третират като разход
                              Капитализиране на разходите: ограничено (под 10 000 EUR без ДДС: не се капитализират)

                                          11.3

                                          Други финансови активи

                                          —

                                          Дялови участия и инвестиции в дъщерни дружества, акции, притежавани по стратегически/политически причини

                                          —

                                          Ценни книжа, включително акции и други финансови инструменти и баланси, включително срочни депозити и разплащателни сметки, притежавани като целеви портфейл

                                          —

                                          Обратни репо-сделки с кредитни институции във връзка с управлението на портфейли от ценни книжа по тази позиция

                                          a)

                                          Търгуеми капиталови инструменти
                                          Пазарна цена

                                          б)

                                          Дялови участия и неликвидни акции, както и всякакви други капиталови инструменти, притежавани като постоянни инвестиции
                                          Цена на придобиване, подлежаща на обезценка

                                          в)

                                          Инвестиция в дъщерни дружества или значителни участия
                                          Нетна стойност на актива

                                          г)

                                          Търгуеми ценни книжа, различни от ценни книжа, притежавани до падеж
                                          Пазарна цена
                                          Премиите/отстъпките се амортизират

                                          д)

                                          Търгуеми ценни книжа, класифицирани като ценни книжа, притежавани до падеж или притежавани като постоянна инвестиция
                                          Цена на придобиване, подлежаща на обезценка
                                          Всякакви премии или отстъпки се амортизират

                                          е)

                                          Нетъргуеми ценни книжа
                                          Цена на придобиване, подлежаща на обезценка

                                          ж)

                                          Салда в банки и заеми
                                          Номинална стойност, конвертирани по пазарен обменен курс, ако салдата и депозитите са деноминирани в чуждестранни валути

                                          11.4

                                          Разлики от преоценка на задбалансови инструменти

                              Резултати от преоценка на валутни форуърди, валутни суапове, лихвени суапове, споразумения за лихвен форуърд, форуърдни транзакции с ценни книжа, валутни спот транзакции от датата на сделката до датата на сетълмента

                              Нетна позиция между форуърд и спот, по пазарен обменен курс

                                          11.5

                                          Начисления и разходи за бъдещи периоди

                              Доход, който все още не е дължим, но може да бъде отнесен към отчетния период. Разходи за бъдещи периоди и платени начислени лихви (т.е. начислени лихви, закупени с ценна книга)

                              Номинална стойност, чуждестранна валута, конвертирана по пазарен курс

                                          11.6

                                          Други

                                          a)

                                          Аванси, заеми и други второстепенни позиции. Заеми на доверителна основа

                                          а)

                                          Номинална стойност или цена на придобиване

                                          б)

                                          Инвестиции, свързани с депозити в злато на клиенти

                                          б)

                                          Пазарна стойност

                                          в)

                                          Нетни пенсионни активи

                                          в)

                                          Съгласно член 22, параграф 3

                                          12

                                          Загуба за годината

                              Номинална стойност

                  2.

                  В приложение III думите „Прехвърляне към/от провизии за валутен и ценови риск“ в първата колона на таблицата, подзаглавие 2.3, се заменят с думите „Прехвърляне към/от провизии за валутен риск, лихвен риск и риск за цената на златото“.

         (1)  ОВ L 310, 11.12.2000 г., стр. 1.

         (2)  ОВ L 337, 20.12.2001 г., стр. 52.“


title: 2009/991/ЕС: Решение на Съвета от 16 декември 2009 година за предоставяне на държавна помощ от властите на Република Латвия за закупуване на земеделска земя между 1 януари 2010 г. и 31 декември 2013 г.

text:
               22.12.2009

               BG

               Официален вестник на Европейския съюз

               L 339/34

         Решение на Съвета
   от 16 декември 2009 година
   за предоставяне на държавна помощ от властите на Република Латвия за закупуване на земеделска земя между 1 януари 2010 г. и 31 декември 2013 г.
   (2009/991/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 108, параграф 2, трета алинея от него,
   като взе предвид искането на правителството на Република Латвия от 17 ноември 2009 г.,
   като има предвид, че:

               (1)

               На 17 ноември 2009 г. Република Латвия (наричана по-нататък „Латвия“) представи на Съвета искане за решение в съответствие с член 88, параграф 2, трета алинея от Договора за създаване на Европейската общност относно плана на Латвия да предостави на латвийските земеделски стопани държавна помощ за закупуване на земеделска земя.

               (2)

               Според данните, предоставени от Централната статистическа служба на Латвия, 97,6 % от земеделските стопанства са по-малки от 15,9 хектара. Следователно основната част от латвийските стопанства са полупазарни стопанства. Тази неблагоприятната териториална структура на латвийските земеделски стопанства, фактът, че Латвия получава най-ниското равнище на преки плащания сред държавите-членки в резултат на предвидения в Акта за присъединяване от 2003 г. механизъм за постепенното им въвеждане, и несъразмерно високите разходи за работна ръка в селското стопанство в сравнение с доходите водят до ниски приходи от селскостопанската дейност, които са намалели още повече през 2009 г.

               (3)

               Според данните, предоставени от Централната статистическа служба на Латвия, към 2007 г. земеделската земя е била 1 930 900 хектара, но площта, декларирана за целите на подпомагането чрез преки плащания, не надвишава 1 551 185 хектара. Следователно 379 715 хектара са собственост и се управляват от лица, които не са земеделски стопани. Държавната помощ ще даде възможност на земеделските стопани да закупят тази земеделска земя.

               (4)

               През 2009 г. задълбочаващата се рецесия на икономиката в световен мащаб вследствие на глобалната криза оказа неблагоприятно въздействие върху латвийската икономика и латвийските земеделски стопанства както поради липсата на търсене, така и поради резкия спад на изкупните цени: през първите три тримесечия на 2009 г. цените на пшеницата са били приблизително с 37 % по-ниски, цените на ечемика — с около 44 % по-ниски, а на млякото — близо 38 % по-ниски в сравнение с равнищата от 2008 г.

               (5)

               Що се отнася до доходите на земеделските стопани в Латвия, положението се е влошило допълнително поради факта, че цените на селскостопанските суровини са се повишили рязко през 2008 г. (минерални торове — с 67 %, ветеринарни услуги — с 46 %, електроенергия — с 29 % и горива — с 15 %) и не се понижиха през 2009 г. Поради тази причина производствените разходи са останали непроменени. Има вероятност условията в много латвийски земеделски стопанства да продължат да се влошават, като вследствие на това се увеличи броят на изложените на риск от бедност семейства, заети в селското стопанство.

               (6)

               Безработицата в Латвия е най-високата в Европейския съюз, като през септември 2009 г. равнището на безработица е достигнало 19,7 %, а от януари 2009 г. се е повишило с 62 %. Следователно държавната помощ следва да помогне на безработните да се ориентират към селскостопанска дейност, като им осигури възможност да закупят земеделска земя. Тя следва също така да даде възможност на земеделските стопани, които извършват полупазарна дейност и вече не са заети в други отрасли освен в селското стопанство, да подобрят териториалната структура на своите стопанства, с цел да си осигурят доход от земята, който им позволява да поддържат минимален жизнен стандарт. Държавната помощ следва и да улесни продажбата на земеделска земя, собственост на безработни лица, които се нуждаят от капитал, за да станат самостоятелно заети.

               (7)

               Предвид липсата на финансови ресурси сред земеделските стопани и високите лихвени проценти по търговските кредити за закупуване на земеделска земя, земеделските стопани срещат големи затруднения при получаването на търговски кредити за инвестиции като закупуване на земеделска земя. През ноември 2009 г. лихвеният процент, прилаган от кредитните институции по търговските кредити за закупуване на земеделска земя, е надхвърлил 15 % годишно.

               (8)

               През 2009 г. рецесията е засегнала и пазара на земеделска земя. Броят на сделките е намалял значително и според регистъра на земеделските земи продажбите и покупките на земеделски земи са намалели с 4,5 пъти в сравнение с 2007 г.

               (9)

               Предвижданите държавни помощи са на стойност 8 милиона латвийски лата (LVL) и следва да позволят на около 1 000 земеделски стопани да закупят 70 000 хектара земеделска земя през периода 2010—2013 г. На критериите за участие в схемата отговарят както държавни и общински земи, така и земи, които са собственост на физически лица.

               (10)

               Държавната помощ ще бъде предоставяна под формата на субсидии за лихвени плащания по кредити, които ще покриват 4 процентни пункта от годишния лихвен процент, прилаган от банката. Въпреки това, когато годишният лихвен процент е под 4 процентни пункта, реалният лихвен процент, платен от кредитополучателя, ще бъде изцяло възстановен.

               (11)

               До този момент Комисията не е започнала никакви процедури, нито е представила становище относно характера и съвместимостта на помощта.

               (12)

               Следователно са налице извънредни обстоятелства, които позволяват тази помощ да се разглежда като съвместима с принципите на вътрешния пазар чрез дерогация и единствено в рамките на необходимото за ограничаване на равнището на бедност в селските райони в Латвия,

         ПРИЕ НАСТОЯЩОТО РЕШЕНИЕ:
   Член 1
   Извънредната държавна помощ от страна на латвийските власти за кредити за закупуване на земеделска земя в размер на максимум 8 милиона латвийски лата, предоставяна между 1 януари 2010 г. и 31 декември 2013 г., се счита за съвместима с принципите на вътрешния пазар.
   Член 2
   Адресат на настоящото решение е Република Латвия.

      Съставено в Брюксел на 16 декември 2009 година.

            За Съвета

            Председател

         E. ERLANDSSON


title: Решение на Съвета и на Комисията от 25 септември 2006 година за сключване на протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Киркизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0712

Официален вестник n° L 303 , 01/11/2006 стр. 0013 - 0013

		20060925Решение на Съвета и на Комисиятаот 25 септември 2006 годиназа сключване на протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Киркизстан, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/712/EО, Евратом)СЪВЕТЪТ НА ЕВРОПЕЙСКИЯ СЪЮЗ,КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 44, параграф 2, член 47, параграф 2, последното изречение и член 55, член 57, параграф 2, член 71, член 80, параграф 2, членове 93, 94, 133 и 181a, във връзка с член 300, параграф 2, второто изречение и член 300, параграф 3, първа алинея от него,като взеха предвид Договора за създаване на Европейската общност за атомна енергия, и по-специално член 101, втори параграф от него,като взеха предвид Договора за присъединяване от 16 април 2003 г., и по-специално член 2, параграф 3 от него,като взеха предвид Акта, приложен към Договора за присъединяване, и по-специално член 6, параграф 2 от него,като взеха предвид предложението на Комисията,като взеха предвид становището на Европейския парламент [1],като взеха предвид одобрението на Съвета съгласно член 101 от Договора за създаване на Европейската общност за атомна енергия,като имат предвид, че:(1) Протоколът към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан република, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, и за предвиждане на някои технически промени, свързани с институционните и правните развития в рамките на Европейския съюз, беше подписан от името на Общността и държавите-членки на 30 април 2004 г. в съответствие с Решение № 2006/709/ЕО на Съвета [2].(2) До влизането му в сила протоколът се прилага временно от датата на присъединяване.(3) Протоколът следва да бъде сключен,РЕШИХА:Член 1Протоколът към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Киргизстан република, от друга страна, за да се отчете присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз се одобрява от името на Европейската общност, Европейската общност за атомна енергия и държавите-членки.Текстът на протокола е приложен към настоящото решение [3].Член 2Председателят на Съвета, от името на Европейската общност и нейните държави-членки, предоставя нотификацията, предвидена в член 4 от протокола. Председателят на Комисията предоставя едновременно с това подобна нотификация от името на Европейската общност за атомна енергия.Съставено в Брюксел на 25 септември 2006 година.За СъветаПредседателM. PekkarinenЗа КомисиятаПредседателJ. M. Barroso[1] ОВ С 174 Е, 14.7.2005 г., стр. 16.[2] ОВ L 303, 1.11.2006 г., стр. 8.[3] ОВ L 303, 1.11.2006 г., стр. 9.--------------------------------------------------


title: Решение на Съвета от 15 февруари 1993 година за предоставяне на гаранция от Общността на Европейската инвестиционна банка срещу загуби по заеми за проекти от взаимен интерес в някои трети страни

text:
Важна правна забележка

|

31993D0115

Официален вестник n° L 045 , 23/02/1993 стр. 0027 - 0027 специално финландско издание: глава 1 том 3 стр. 0008  специално шведско издание: глава 1 том 3 стр. 0008  специално чешко издание глава 11 том 18 стр. 330  - 330 специално испанско издание глава 11 том 18 стр. 330  - 330 специално унгарско издание глава 11 том 18 стр. 330  - 330 специално литвийско издание глава 11 том 18 стр. 330  - 330 LV.ES глава 11 том 18 стр. 330  - 330 MT.ES глава 11 том 18 стр. 330  - 330 PL.ES глава 11 том 18 стр. 330  - 330 SK.ES глава 11 том 18 стр. 330  - 330 специално словенско издание глава 11 том 18 стр. 330  - 330

		19930215Решение на Съветаот 15 февруари 1993 годиназа предоставяне на гаранция от Общността на Европейската инвестиционна банка срещу загуби по заеми за проекти от взаимен интерес в някои трети страни(93/115/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по специално член 235 от него,като взе предвид предложението на Комисията [1],като взе предвид становището на Европейския парламент [2],като има предвид, че Съветът от 13 и 14 май 1991 г. реши, на основание на съобщение на Комисията, да бъде извършено ограничено разширяване на операциите на Европейската инвестиционна банка (ЕИБ) в онези трети страни, с които Общността има сключени споразумения за сътрудничество;като има предвид, че Съветът от 8 юли 1991 г., потвърди тези насоки;като има предвид, че Съветът от 19 май 1992 г. реши тези насоки да бъдат прилагани по отношение на заеми, отпускани от ЕИБ на трети страни, с които Общността е сключила споразумения за сътрудничество;като има предвид, че Съветът е подканил ЕИБ да предостави, в съответствие със своите вътрешни правила и обичайни критерии, заеми за проекти от взаимен интерес в определени трети страни, които са обхванати от гаранция;като има предвид, че Гаранционният фонд ще бъде основан възможно най-скоро, за да се гарантира подходящо бюджетно отношение към гаранциите на заемите на Общността, които са отпуснати на трети страни, в съответствие със заключенията на Европейския съвет от 11 и 12 декември 1992 г.,РЕШИ:Член 1Общността гарантира изцяло Европейската инвестиционна банка за случаите, когато банката не получава дължими плащания, по всякакви заеми, които са отпуснати в съответствие с нейните обичайни критерии на онези трети страни, с които Общността има споразумения за сътрудничество. За един тригодишен период се установява общ годишен лимит от 250 милиона ЕCU. Този лимит подлежи на преразглеждане в края на периода.С тази цел ЕИБ и Комисията се договарят относно процедурата по прилагане на гаранцията.Член 2На всеки шест месеца Комисията информира Европейския парламент и Съвета за ритъма на теглене на заеми под гаранцията. За тази цел банката предоставя на Комисията всички необходими подробни данни с оглед пълна информираност на Европейския парламент и Съвета.Веднъж годишно Комисията предава на Европейския парламент и на Съвета доклад, който включва оценка на прилагането на това решение.Съставено в Брюксел на 15 февруари 1993 година.За СъветаПредседателM. Jelved[1] ОВ C 172, 8.7.1992 г., стр. 6.[2] ОВ C 21, 25.1.1993 г.--------------------------------------------------


title: 2009/1017/ЕС: Решение на Съвета от 22 декември 2009 година за предоставяне на държавна помощ от властите на Република Унгария за закупуване на земеделска земя между 1 януари 2010 г. и 31 декември 2013 г.

text:
               29.12.2009

               BG

               Официален вестник на Европейския съюз

               L 348/55

      РЕШЕНИЕ НА СЪВЕТА

   от 22 декември 2009 година
   за предоставяне на държавна помощ от властите на Република Унгария за закупуване на земеделска земя между 1 януари 2010 г. и 31 декември 2013 г.
   (2009/1017/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз и по-специално член 108, параграф 2, трета алинея от него,
   като взе предвид искането на правителството на Република Унгария от 27 ноември 2009 г.,
   като има предвид, че:

               (1)

               На 27 ноември 2009 г. Република Унгария (наричана по-нататък „Унгария“) представи на Съвета искане за решение в съответствие с член 88, параграф 2, трета алинея от Договора за създаване на Европейската общност, относно плана на Унгария да предостави на унгарските земеделски стопани държавна помощ за закупуване на земеделска земя.

               (2)

               Процесът на приватизиране на земеделска земя, започнат от Унгария от началото на 90-те години, в много случаи доведе до фрагментирана или неподелена съсобственост на земеделска земя, в резултат на което се стигна до неблагоприятна структура на земеползването и слаба икономическа жизнеспособност на земеделските стопанства.

               (3)

               Предвид липсата на капитал сред земеделските стопани, високите лихвени проценти по търговските кредити за закупуване на земеделска земя и значително по-строгите критерии на банките за отпускане на кредити на земеделски стопани в условията на настоящата криза, земеделските стопани, особено собствениците на малки стопанства, имат ограничени възможности да получат търговски кредити, за да инвестират например в закупуване на земеделска земя. В действителност, в резултат на финансовата и икономическа криза, годишните лихвени проценти по търговски кредити за закупуване на земеделска земя са се повишили от средно 9,5 % през юли 2008 г. до 15,5 % през май 2009 г., а средната стойност на обезпеченията, необходими за отпускане на такива кредити, почти се е удвоила за същия период.

               (4)

               В тази ситуация спекулативната покупка на земя от икономически оператори, които не се занимават със селскостопанска дейност, но имат по-лесен достъп до капитал, е вероятно да се увеличи.

               (5)

               Държавната помощ за закупуване на земеделска земя следва да спомогне за запазване на поминъка на голям брой семейства на земеделски стопани в условията на настоящата криза чрез създаване на подходящи условия за намаляване на производствените разходи и подобряване на рентабилността на селскостопанското производство, като по този начин се спре увеличаването на бедността и безработицата в селските райони. В резултат на кризата безработицата в Унгария е нараснала от 7,7 % през периода между август 2008 г. и октомври 2008 г. на 10,4 % за същия период на 2009 г., докато брутният вътрешен продукт на Унгария (БВП) е намалял между третото тримесечие на 2008 г. и третото тримесечие на 2009 г. със 7,2 %. Освен това, БВП на Унгария при сегашните цени в секторите на селското и горското стопанство и рибарството е спаднал с около 33 % между първата половина на 2008 г. и първата половина на 2009 г. (от 410 828 милиона унгарски форинта (HUF) на 275 079 милиона унгарски форинта).

               (6)

               Държавната помощ, която ще бъде предоставена, възлиза на 4 000 милиона унгарски форинта и следва да достигне до близо 5 000 земеделски производители. Тя следва да бъде под формата на:

                           —

                           лихвени субсидии до 2 000 милиона унгарски форинта за кредити за частни земеделски стопани, които отговарят на критериите за регистрация, професионална квалификация, следване на добри земеделски практики, както и на изискванията за жизнеспособно земеделско стопанство, които да им позволят да получат при благоприятни условия кредити за закупуване на земеделска земя до общ размер от 300 хектара на стопанство. Лихвените субсидии по кредити се осигуряват под формата на ипотечен кредит за максимална сума от 75 милиона унгарски форинта за максимален период от 20 години, включително двегодишен гратисен период за погасяване на главницата, и ще се равняват на 50 % от средната доходност на унгарските държавни облигации с падеж от 5 или 10 години, повишена с 1,75 %;

                           —

                           директно предоставяне на безвъзмездни средства в размер до 2 000 милиона унгарски форинта за закупуване на земеделска земя, възлизащи най-много на 20 % от покупната цена, посочена в договора за продажба, в максимален размер от 3 милиона унгарски форинта за всяко заявление и за максимален брой две заявления годишно на бенефициер. Безвъзмездни средства може да бъдат предоставени на частно лице, което към датата на покупката е било ангажирано със селскостопанска дейност като собственик най-малко на 5 хектара насаждения или 1 хектар друга земеделска земя за период най-малко от една година, на парцел, намиращ се в непосредствено съседство със закупуваната земя, и което се задължава да не продава закупената земя, а реално да я използва единствено с цел производство на селскостопанска продукция за период от най-малко 5 години, считано от датата на изплащане на помощта. Помощта може да бъде предоставена само ако общият размер на съществуващата и закупена земя превишава 210 златни крони (1) или 2 хектара в случай на земеделска земя, използвана като лозя или овощни градини, и ако не е регистрирана като земя, използвана за целите на горското стопанство.

               (7)

               Не е разрешено комбинирането на държавна помощ под формата на лихвени субсидии по кредити и директно предоставяне на безвъзмездни средства за закупуването на същия участък земеделска земя.

               (8)

               До този момент Комисията не е започнала никакви процедури, нито е представила становище относно характера и съвместимостта на помощта.

               (9)

               Следователно са налице извънредни обстоятелства, които позволяват тази помощ да се разглежда като съвместима с принципите на вътрешния пазар, чрез дерогация и единствено в рамките на необходимо за ограничаване на равнището на бедност в селските райони в Унгария,

         ПРИЕ НАСТОЯЩОТО РЕШЕНИЕ:
   Член 1
   Извънредната държавна помощ от страна на унгарските власти под формата на субсидиране на лихвения процент по кредити и директно предоставяне на безвъзмездни средства за закупуване на земеделска земя в максимален размер от 4 000 милиона унгарски форинта, подлежаща на разпределяне между 1 януари 2010 г. до 31 декември 2013 г., се счита за съвместима с принципите на вътрешния пазар.
   Член 2
   Адресат на настоящото решение е Република Унгария.

      Съставено в Брюксел на 22 декември 2009 година.

            За Съвета

            Председател

         A. CARLGREN

      (1)  Мерна единица, използвана за качеството на земеделската земя в Унгария.


title: Решение на Съвета от 10 април 2006 година относно приемането на протокол към Евро-средиземноморското споразумение между Европейските общности и техните държави-членки, от една страна, и Държавата Израел, от друга страна, за вземане под внимание на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0378

Официален вестник n° L 149 , 02/06/2006 стр. 0031 - 0031 Официален вестник n° L 294 , 25/10/2006 стр. 0179 - 0179

		Решение на Съветаот 10 април 2006 годинаотносно приемането на протокол към Евро-средиземноморското споразумение между Европейските общности и техните държави-членки, от една страна, и Държавата Израел, от друга страна, за вземане под внимание на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/378/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската икономическа общност, и по-специално член 310, във връзка с член 300, параграф 2, първа алинея, второ изречение и член 300, параграф 3, втора алинея от него,като взе предвид Акта за присъединяване от 2003 г., и по-специално член 6, параграф 2 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Протоколът към Евро-средиземноморското споразумение между Европейските общности и техните държави-членки, от една страна, и Държавата Израел, от друга страна, за вземане под внимание на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз беше подписан от името на Европейската общност и нейните държави-членки на 23 февруари 2006 г.(2) Протоколът следва да бъде одобрен,РЕШИ:Член единственПротоколът към Евро-средиземноморското споразумение между Европейските общности и техните държави-членки, от една страна, и Държавата Израел, от друга страна, за вземане под внимание на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, се одобрява от името на Европейската общност и нейните държави-членки.Текстът на протокола е приложен към настоящото решение [2].Съставено в Люксембург на 10 април 2006 година.За СъветаПредседателU. Plassnik[1] Съгласие, дадено на 23 март 2006 г. (все още непубликувано в Официален вестник).[2] ОВ L 149, 2.6.2006 г., стр. 2.--------------------------------------------------


title: 2008/803/ЕО: Решение на Комисията от 14 октомври 2008 година за започване на разследване съгласно член 18, параграф 2 от Регламент (ЕО) № 980/2005 на Съвета по отношение на ефективното прилагане на определени конвенции за човешките права в Шри Ланка

text:
               18.10.2008

               BG

               Официален вестник на Европейския съюз

               L 277/34

      РЕШЕНИЕ НА КОМИСИЯТА

   от 14 октомври 2008 година
   за започване на разследване съгласно член 18, параграф 2 от Регламент (ЕО) № 980/2005 на Съвета по отношение на ефективното прилагане на определени конвенции за човешките права в Шри Ланка
   (2008/803/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 980/2005 на Съвета от 27 юни 2005 г. за прилагане на схема на общи тарифни преференции (1), и по-специално член 18, параграф 2 от него,
   след консултация с Комитета по общите преференции,
   като има предвид, че:

               (1)

               От докладите, декларациите и информацията на Организацията на обединените нации (ООН), които са на разположение на Комисията, включително и доклада на специалния докладчик за извънсъдебните екзекуции от 27 март 2006 г., декларацията на специалния съветник на специалния представител за децата и въоръжените конфликти от 13 ноември 2006 г. и декларацията на специалния докладчик за изтезанията и другите форми на жестоко, нечовешко или унизително отношение от 29 октомври 2007 г., както и от други публично достъпни доклади и информация от съответни източници, включително неправителствени организации, се установява, че националното законодателство на Демократична социалистическа република Шри Ланка във връзка с международните конвенции за човешките права, по-специално Международния пакт за граждански и политически права, Конвенцията против изтезанията и други форми на жестоко, нечовешко или унизително отношение или наказание и Конвенцията за правата на детето, не се прилага ефективно.

               (2)

               Международният пакт за граждански и политически права, Конвенцията против изтезанията и други форми на жестоко, нечовешко или унизително отношение или наказание и Конвенцията за правата на детето са посочени като основни конвенции за човешките права, съответно в приложение III, част А, точки 1, 5 и 6 от Регламент (ЕО) № 980/2005.

               (3)

               Член 16, параграф 2 от Регламент (ЕО) № 980/2005 предвижда временното оттегляне на специалния насърчителен режим, посочен в глава II, раздел 2 от същия регламент, ако националното законодателство във връзка с посочените в приложение III към същия регламент конвенции, които са били ратифицирани в изпълнение на изискванията на член 9, параграфи 1 и 2, не се прилага ефективно.

               (4)

               Комисията разгледа получената информация и установи, че тя съдържа достатъчно основания за започване на разследване с цел да бъде установено дали законодателството на Шри Ланка във връзка с признаването и защитата на основните човешки права се прилага ефективно. Това ще даде възможност да се установи също така дали е обосновано временното оттегляне на специалния насърчителен режим.

               (5)

               На 23 септември 2008 г. бяха проведени консултации с Комитета по общите преференции,

         РЕШИ:
   Член единствен
   Комисията започва разследване, за да установи дали националното законодателство на Демократична социалистическа република Шри Ланка във връзка с международните конвенции за човешките права, по-специално Международния пакт за граждански и политически права, Конвенцията против изтезанията и други форми на жестоко, нечовешко или унизително отношение или наказание и Конвенцията за правата на детето, се прилага ефективно.

      Съставено в Брюксел на 14 октомври 2008 година.

            За Комисията

         Catherine ASHTON

            Член на Комисията

      (1)  ОВ L 169, 30.6.2005 г., стр. 1.


title: Решение № 581 от 2 юли 2009 година за откриване на производство за издаване на разрешение за проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в Блок Килифарево , разположен на територията на централна северна българия, и за уведомление за предоставяне на разрешение чрез конкурс

text:
               8.10.2009

               BG

               Официален вестник на Европейския съюз

               C 241/24

      РЕШЕНИЕ № 581
   от 2 юли 2009 година
   за откриване на производство за издаване на разрешение за проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в Блок „Килифарево“, разположен на територията на централна северна българия, и за уведомление за предоставяне на разрешение чрез конкурс
   2009/C 241/11
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание чл. 42, ал. 1, т. 1 и чл. 44, ал. 3 във връзка с чл. 5, т. 2 и чл. 7, ал. 1, т. 9 от Закона за подземните богатства,
   МИНИСТЕРСКИЯТ СЪВЕТ РЕШИ:

               1.

               Открива производство за издаване на разрешение за проучване на нефт и природен газ в блок „Килифарево“ с площ 20 кв. km, определена с координатите на граничните точки от № 1 до № 4 съгласно приложението.

               2.

               Уведомява, че предоставянето на разрешението по т. 1 ще се извърши чрез присъствен конкурс.

               3.

               Определя срок на разрешението 5 години от датата на влизане в сила на договора за проучване с право на продължения при спазване изискванията на чл. 31, ал. 3 и 4 от Закона за подземните богатства.

               4.

               Срокът за закупуване на конкурсните книжа е до 16 ч. на 120-ия ден от датата на публикуване на решението в Официален вестник на Европейския съюз. Конкурсните книжа се закупуват от стая 427 в сградата на Министерството на околната среда и водите на адрес: бул. Княгиня Мария-Луиза 22, София.

               5.

               Срокът за подаване на заявления за участие в конкурса е до 16 ч. на 135-ия ден от датата на публикуване на решението в Официален вестник на Европейския съюз. Заявленията за участие в конкурса се подават в деловодството на Министерството на околната среда и водите на адрес: бул. Княгиня Мария-Луиза 22, София.

               6.

               Срокът за подаване на предложенията е до 16 ч. на 155-ия ден от датата на публикуване на решението в Официален вестник на Европейския съюз. Конкурсните предложения се подават в деловодството на Министерството на околната среда и водите на адрес: бул. Княгиня Мария-Луиза 22, София.

               7.

               Постъпилите в срока по т. 6 конкурсни предложения се отварят от комисията по т. 10.2 в присъствието на представители на участниците на 156-ия ден от датата на публикуване на решението в Официален вестник на Европейския съюз в сградата на Министерството на околната среда и водите на адрес: бул. Княгиня Мария-Луиза 22, София. В срок до 14 дни от датата на отварянето на конкурсните предложения комисията разглежда и оценява конкурсните предложения и извършва класирането на участниците.

               7.1.

               В случай че всички представени конкурсни предложения по т. 7 не отговарят на конкурсните изисквания, комисията дава допълнителен срок на участниците в конкурса за подобряване на техните конкурсни предложения, за което ги уведомява писмено.

               7.2.

               В срок до 14 дни от постъпване на предложенията по т. 7.1 комисията провежда заседание, на което разглежда и оценява подобрените конкурсни предложения и извършва класирането на участниците.

               8.

               Определя се депозит за участие в конкурса в размер 15 000 лв.

               8.1.

               Срокът за заплащане на депозита е до изтичането на крайния срок за подаване на заявления за участие в конкурса по т. 5.

               8.2.

               Депозитът се превежда по банков път по сметка, която се посочва в конкурсните книжа.

               8.3.

               Депозитът на спечелилия конкурса, както и депозитът на участниците, които са нарушили обявените изисквания на конкурса, се задържа. На останалите участници депозитът се връща в срок 14 дни след обнародването в „Държавен вестник“ на решението на Министерския съвет за издаване на разрешение за проучване на участника, спечелил конкурса.

               9.

               Определя други изисквания, свързани с провеждането на конкурса:

               9.1.

               В случай на обжалване съгласно чл. 47, ал. 3 от Закона за подземните богатства сроковете по т. 6 и 7 се удължават с броя на дните за приемане на решение по обжалването, за което допуснатите до конкурса участници се уведомяват писмено.

               9.2.

               Цената на конкурсните книжа е 13 500 лв.

               9.3.

               Конкурсни книжа се закупуват от лица с представителна власт или от нотариално упълномощени представители.

               9.4.

               Конкурсът се провежда и когато има само един допуснат кандидат.

               9.5.

               Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.

               9.6.

               Заявленията за участие в конкурса се изготвят и подават в съответствие с чл. 46, ал. 1 и 2 от Закона за подземните богатства и условията в конкурсните книжа.

               9.7.

               Конкурсните предложения се изготвят в съответствие с изискванията и условията, посочени в конкурсните книжа.

               9.8.

               Конкурсните предложения се оценяват, както е предвидено в конкурсните книжа, въз основа на представените доказателства за управленски и финансови възможности на кандидатите, предложените работна програма и размер на средствата за опазване на околната среда и обучение или техническо обновление.

               9.9.

               В случай че в срока по т. 5 не постъпи нито едно заявление за участие в конкурса или не е допуснат нито един кандидат за участие в конкурса, конкурсът се прекратява.

               10.

               Упълномощава министъра на околната среда и водите:

               10.1.

               Да изпрати решението за обнародване в Официален вестник на Европейския съюз и на електронната страница на Министерския съвет.

               10.2.

               Да организира провеждането на конкурса. Определя го за председател на комисията. Членовете на комисията се определят от председателя й в съответствие с чл. 44, ал. 7 от Закона за подземните богатства.

               11.

               Решението може да се обжалва в 14-дневен срок от обнародването му в Официален вестник на Европейския съюз пред Върховния административен съд.

            Министър-председател

         Sergei STANISHEV

            За и.д. главен секретар на Министерския съвет

         Vesselin DAKOV

      ПРИЛОЖЕНИЕ

         СПИСЪК НА КООРДИНАТИТЕ НА ГРАНИЧНИТЕ ТОЧКИ НА БЛОК „КИЛИФАРЕВО“

                  Източна дължина

                  Северна ширина

                  1.

                  25° 40′ 03,70″

                  43° 01′ 37,27″

                  2.

                  25° 40′ 03,70″

                  42° 59′ 48,21″

                  3.

                  25° 44′ 46,93″

                  42° 59′ 48,21″

                  4.

                  25° 44′ 46,93″

                  43° 01′ 37,27″


title: 2009/79/ЕО: Решение на Комисията от 23 януари 2009 година за създаване на Комитет за европейско застраховане и професионален пенсионен надзор (Текст от значение за ЕИП)

text:
               29.1.2009

               BG

               Официален вестник на Европейския съюз

               L 25/28

      РЕШЕНИЕ НА КОМИСИЯТА

   от 23 януари 2009 година
   за създаване на Комитет за европейско застраховане и професионален пенсионен надзор
   (текст от значение за ЕИП)
   (2009/79/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               Като част от т. нар. процедура на Ламфалуси Комисията прие Решение 2004/6/ЕО от 5 ноември 2003 г. за създаване на Комитет за европейско застраховане и професионален пенсионен надзор (1) (наричан по-долу „Комитетът“). На 24 ноември 2003 г. Комитетът пое своите задължения, служейки като независим орган за анализ, дебати и съвети към Комисията в областта на застраховането, на презастраховането и на професионалното пенсионно осигуряване.

               (2)

               В изпълнение на разпоредбите на Директива 2005/1/ЕО на Европейския парламент и на Съвета от 9 март 2005 г. за изменение на директиви 73/239/ЕИО, 85/611/ЕИО, 91/675/ЕИО, 92/49/ЕИО и 93/6/ЕИО на Съвета и директиви 94/19/ЕО, 98/78/ЕО, 2000/12/ЕО, 2001/34/ЕО, 2002/83/ЕО и 2002/87/ЕО с цел въвеждане на нова организационна структура на комитетите за финансови услуги (2) през 2007 г. Комисията извърши преглед на процедурата на Ламфалуси и представи своята оценка в съобщение от 20 ноември 2007 г., озаглавено „Преглед на процедурата Lamfalussy — Засилване на сближаването на надзорните практики“ (3).

               (3)

               В съобщението Комисията изтъква значението на Европейския комитет на регулаторите на ценни книжа, на Комитета на европейските банкови надзорници и на Комитета за европейско застраховане и професионален пенсионен надзор (наричани по-долу „комитети на надзорните органи“) във все по-интегрирания европейски финансов пазар. Бе счетено за необходимо да се определи ясна рамка за дейностите на тези комитети в областта на сближаването на надзорните практики и сътрудничеството на надзорните органи.

               (4)

               В рамките на прегледа на развитието на процедурата на Ламфалуси Съветът призова Комисията да уточни ролята на Комитетите на надзорните органи и да вземе предвид всички различни възможности за подобряване на работата на тези комитети, без да се нарушава балансът на съществуващата институционална структура или да се намалява отговорността на надзорните органи (4).

               (5)

               По време на срещата от 13 и 14 март 2008 г. Европейският съвет призова за бързото подобряване на функционирането на комитетите на надзорните органи (5).

               (6)

               На 14 май 2008 г. (6) Съветът призова Комисията да преразгледа решенията на Комисията за създаване на комитетите на надзорните органи, за да се осигурят последователността и съгласуваността на техните мандати и задачи, а също и да се увеличи техният принос за сближаването на надзорните практики и сътрудничеството на надзорните органи. Съветът отбеляза, че на комитетите могат изрично да бъдат поверени задачи за укрепване на сближаването на надзорните практики и сътрудничеството на надзорните органи и на тяхната роля при оценката на рисковете за финансовата стабилност. Поради това следва да бъде осигурена подсилена правна рамка по отношение на ролята и задачите на Комитета в тази област.

               (7)

               Комитетът следва да служи на Комисията като независима консултативна група в областта на застраховането, на презастраховането и на професионалното пенсионно осигуряване. Що се отнася до областта на професионалното пенсионно осигуряване обаче, преценявайки свързаните с такива разпоредби регулаторни и надзорни аспекти, Комитетът следва да не се занимава с аспектите на трудовото и социалното право, като организацията на професионалните режими, и по-специално свързаните със задължително членство или с колективни трудови договори въпроси.

               (8)

               Мандатът на Комитета обхваща и надзора върху финансовите конгломерати. За да се предотврати дублирането на работата и да се избегнат несъответствията, за да бъде Комитетът информиран относно текущото развитие и да се предостави възможност за обмен на информация, сътрудничеството с Комитета на европейските банкови надзорници по отношение на надзора върху финансовите конгломерати следва да бъде осъществявано в рамките на Съвместния комитет за финансовите конгломерати.

               (9)

               Комитетът следва също да допринесе за общото и уеднаквено ежедневно изпълнение на законодателството на Общността и неговото последователно прилагане от надзорните органи.

               (10)

               Комитетът не разполага с регулаторни правомощия на равнище на Общността. Той следва да извършва партньорски проверки, да насърчава най-добрите практики и да издава необвързващи насоки, препоръки и стандарти, за да бъде задълбочено сближаването в рамките на Общността.

               (11)

               Подсиленото двустранно и многостранно сътрудничество на надзорните органи зависи от взаимното разбирателство и доверие между тях. Комитетът следва да допринесе за подобряването на това сътрудничество.

               (12)

               Комитетът следва също да подсили сближаването на надзорните практики в рамките на Общността. За да бъде тази цел по-ясно конкретизирана, следва да се установи примерен и неокончателен списък от задачи, които следва да бъдат осъществени от Комитета.

               (13)

               За уреждането на трансгранични спорове между надзорните органи, по-специално между колегиуми на надзорните органи, Комитетът следва да осигури доброволен и необвързващ механизъм за посредничество при уреждане на спорове.

               (14)

               За да се възползват от експертната оценка, придобита от Комитета, и без да се засягат техните правомощия, надзорните органи следва да могат да отнасят въпроси до Комитета с оглед получаване на неговото необвързващо становище.

               (15)

               Обменът на информация между надзорните органи е от фундаментално значение за тяхното функциониране. Той е в основата на ефикасния надзор върху застрахователните групи и на финансовата стабилност. Докато законодателството в областта на застраховането налага на надзорните органи ясни правни задължения за сътрудничество и обмен на информация, Комитетът следва да улесни ежедневния практически обмен на информация между тях, който е обект на съответните разпоредби относно поверителността, посочени в приложимото законодателство.

               (16)

               За да се намали дублирането на задачите на надзорните органи и по този начин да се усъвършенства надзорният процес, както и да се намали тежестта върху застрахователните групи, Комитетът следва да улесни възможността за делегиране на задачи между надзорните органи, по-специално в определените в съответното законодателство случаи.

               (17)

               Без да ограничава независимостта на членовете на колегиумите на надзорните органи, Комитетът следва да наблюдава тяхното функциониране с оглед на задълбочаване на сближаването и съгласуваността между колегиумите, като по този начин се осигурява равнопоставеност на участниците.

               (18)

               Качеството, съпоставимостта и съгласуваността на надзорната отчетност имат централна роля по отношение на рентабилността на надзорните разпоредби и на намаляване на трудностите за трансграничните институции по привеждане в съответствие. Комитетът следва да съдейства, за да се осигури, че припокриването и дублирането са премахнати и че отчетните данни са съпоставими и отговарят на съответните качествени характеристики.

               (19)

               Финансовите системи в Общността са тясно свързани и събитията в една държава-членка могат да имат значително въздействие върху финансовите институции и пазари в други държави-членки. Появата на нови финансови конгломерати и размиването на границите между дейностите на дружествата от банковия сектор, застрахователния сектор и сектора за операции с ценни книжа доведоха до нови предизвикателства пред надзора на национално и общностно равнище. За да се обезпечи финансовата стабилност, е необходима система на равнище на Комитета, на Комитета на европейските банкови надзорници и на Европейския комитет на регулаторите на ценни книжа, за да бъдат определени на един ранен етап потенциалните трансгранични и междусекторни рискове и при необходимост да се информират Комисията и другите комитети. От съществено значение освен това е Комитетът да осигури информирането на финансовите министерства и на националните централни банки на държавите-членки. В това отношение ролята на Комитета се състои в определянето на рисковете в застрахователния сектор, презастрахователния сектор и сектора на професионалното пенсионно осигуряване и редовното отчитане пред Комисията на постигнатите резултати. Съветът следва също да бъде информиран относно тези оценки. Комитетът следва също да си сътрудничи с Европейския парламент и да му предоставя редовна информация относно състоянието на застрахователния сектор. В този контекст Комитетът следва да не разкрива информация относно отделните структури — обект на надзор.

               (20)

               За да се справи по подходящ начин с междусекторните проблеми, дейностите на Комитета следва да бъдат координирани с дейностите на Европейския комитет на регулаторите на ценни книжа, на Комитета на европейските банкови надзорници и на Комитета за банков надзор на Европейската система на централните банки. Това е особено важно за справяне с възможните междусекторни рискове за финансовата стабилност.

               (21)

               Предвид глобализацията на финансовите услуги и нарасналото значение на международните стандарти Комитетът следва също да насърчава диалога и сътрудничеството с надзорни органи извън Общността.

               (22)

               Отговорността на Комитета пред институциите на Общността е от голямо значение и следва да съответства на добре определени стандарти, като се съблюдава независимостта на надзорните органи.

               (23)

               Комитетът следва да изработи свой процедурен правилник и напълно да зачита прерогативите на институциите и институционалния баланс, установени с Договора. Подсилената рамка на дейностите на Комитета следва да бъде допълнена от подобрени работни процеси. За целта, ако не може да бъде постигнато единодушие, решенията следва да бъдат приемани чрез квалифицирано мнозинство в съответствие с посочените в Договора норми.

               (24)

               За повече правна сигурност и яснота Решение 2004/6/ЕО следва да бъде отменено,

         РЕШИ:
   Член 1
   Създава се независима консултативна група в областта на застраховането и на професионалното пенсионно осигуряване в Общността, наречена „Комитет за европейско застраховане и професионален пенсионен надзор“ (по-долу „Комитетът“).
   Член 2
   Комитетът съветва Комисията, по-специално по отношение на подготовката на правоприлагащи проектомерки в областта на застраховането, на презастраховането, на професионалното пенсионно осигуряване и на финансовите конгломерати, по своя инициатива или при поискване от страна на Комисията.
   Когато Комисията изисква съвет от Комитета, тя може да определи срок, в рамките на който Комитетът да предостави този съвет. Подобен срок се определя, като се взема предвид спешността на въпроса.
   Член 3
   Комитетът изпълнява определените му задачи и допринася за общото и уеднаквено изпълнение и последователното прилагане на законодателството на Общността чрез издаването на насоки, препоръки и стандарти.
   Член 4
   1.   Комитетът укрепва сътрудничеството между националните надзорни органи в областта на застраховането, на презастраховането и на професионалното пенсионно осигуряване и подсилва сближаването на надзорните практики и подходи на държавите-членки в цялата Общност. За тази цел той изпълнява най-малко следните задачи:

               а)

               посредничи при уреждане на спорове или улеснява посредничеството при уреждане на спорове между надзорните органи в случаите, определени в съответното законодателство, или при поискване от страна на надзорния орган;

               б)

               предоставя на надзорните органи становище в случаите, определени в съответното законодателство, или при поискване от тяхна страна;

               в)

               насърчава ефективния двустранен и многостранен обмен на информация между надзорните органи в зависимост от приложимите разпоредби относно поверителността;

               г)

               улеснява делегирането на задачи между надзорните органи, по-специално чрез определяне на задачи, които могат да бъдат делегирани, и чрез насърчаване на най-добрите практики;

               д)

               допринася за осигуряване на ефикасното и последователно функциониране на колегиумите на надзорните органи, по-специално чрез определяне на насоки за оперативното функциониране на колегиумите, наблюдение на съгласуваността на практиките на различните колегиуми и обмен на най-добри практики;

               е)

               допринася за разработването на общи и висококачествени стандарти за надзорна отчетност;

               ж)

               преразглежда практическото прилагане на необвързващите насоки, препоръки и стандарти, издадени от Комитета.

         2.   Комитетът преразглежда надзорните практики на държавите-членки и редовно оценява тяхното сближаване. Всяка година Комитетът докладва относно постигнатия прогрес и определя оставащите затруднения.
   3.   За насърчаване на общите надзорни подходи Комитетът разработва нови практически инструменти за сближаване.
   Член 5
   1.   Комитетът наблюдава и оценява развитието в застрахователния сектор, в презастрахователния сектор и в сектора на професионалното пенсионно осигуряване и при необходимост информира Европейския комитет на регулаторите на ценни книжа, Комитета на европейските банкови надзорници и Комисията. Комитетът осигурява информирането на финансовите министерства и централните банки на държавите-членки относно потенциални или текущи проблеми.
   2.   Най-малко два пъти годишно Комитетът предоставя на Комисията оценки на надзорните тенденции на микроравнище, на потенциалните рискове и слаби места в застрахователния сектор, презастрахователния сектор и сектора на професионалното пенсионно осигуряване.
   Комитетът включва в тези оценки класификация на основните рискове и слаби места и посочва до каква степен тези рискове и слаби места представляват опасност за финансовата стабилност и при необходимост предлага превантивни или оздравителни мерки.
   Съветът бива информиран относно тези оценки.
   3.   Комитетът разполага с процедури, позволяващи на надзорните органи да предприемат своевременни действия. Ако е целесъобразно, Комитетът подпомага достигането до обща позиция в рамките на Общността по отношение на рискове и слаби места, които биха могли да окажат отрицателно влияние върху стабилността на финансовата система на Общността.
   4.   Комитетът осигурява подходящото отразяване на междусекторното развитие, на рисковете и слабите места посредством тясно сътрудничество с Европейския комитет на регулаторите на ценни книжа, Комитета на европейските банкови надзорници и Комитета за банков надзор на Европейската система на централните банки.
   Член 6
   1.   Комитетът допринася за разработването на общи надзорни практики в областта на застраховането, на презастраховането и на професионалното пенсионно осигуряване, както и на междусекторно равнище в тясно сътрудничество с Европейския комитет на регулаторите на ценни книжа и Комитета на европейските банкови надзорници.
   2.   За тази цел Комитетът конкретно установява секторни и междусекторни програми за обучение, улеснява обмена на персонал и насърчава компетентните органи към по-интензивно използване на схеми за командироване на персонал, съвместни инспекционни екипи, надзорни посещения и други инструменти.
   3.   Ако е целесъобразно, Комитетът разработва нови инструменти за насърчаване на развитието на общи надзорни практики.
   4.   Комитетът засилва сътрудничеството с надзорните органи на трети страни, по-специално чрез тяхното участие в общи програми за обучение.
   Член 7
   1.   Комитетът се състои от представители на високо равнище на националните публични органи, компетентни в областта на надзора върху застраховането, презастраховането и професионалното пенсионно осигуряване. Всяка държава-членка посочва един представител на високо равнище на своите компетентни органи, който участва в заседанията на Комитета.
   2.   Комисията присъства на заседанията на Комитета и определя представител на високо равнище, който участва в обсъжданията.
   3.   Комитетът избира председател измежду своите членове.
   4.   Комитетът може да кани експерти и наблюдатели да присъстват на неговите заседания.
   5.   Комитетът не се занимава с аспектите на трудовото и социалното право, като организация на професионалните режими, и по-специално задължително членство и колективни трудови договори.
   Член 8
   1.   От членовете на Комитета се изисква да не разкриват информация, попадаща в обхвата на задължението за спазване на професионална тайна. Всички участници в заседанията се задължават да спазват правилата, приложими по отношение на спазването на професионална тайна.
   2.   Когато обсъждането на дадена точка от дневния ред включва обмен на поверителна информация относно поднадзорна институция, участието в такова обсъждане може да бъде ограничено до членовете, които са пряко засегнати.
   Член 9
   1.   Комитетът информира редовно Комисията относно резултатите от неговите дейности. Той поддържа редовни контакти с Европейския комитет по застрахователно и професионално пенсионно осигуряване, създаден с Решение 2004/9/ЕО (7), и с компетентната комисия на Европейския парламент.
   2.   Комитетът осигурява междусекторната съгласуваност на работата в секторите на финансовите услуги посредством редовното и тясно сътрудничество с Европейския комитет на регулаторите на ценни книжа и Комитета на европейските банкови надзорници.
   3.   Председателят на Комитета поддържа редовни контакти — най-малко веднъж месечно, с председателите на Европейския комитет на регулаторите на ценни книжа и на Комитета на европейските банкови надзорници.
   Член 10
   Комитетът може да формира работни групи. Комисията се кани на заседанията на работните групи като наблюдател.
   Член 11
   Комитетът си сътрудничи в областта на надзора върху финансовите конгломерати с Комитета на европейските банкови надзорници в рамките на Съвместния комитет за финансовите конгломерати.
   Комисията и Европейската централна банка се канят на заседанията на Съвместния комитет за финансовите конгломерати като наблюдатели.
   Член 12
   Преди изпращане на становището си до Комисията Комитетът провежда на един по-ранен етап широки, открити и прозрачни допитвания до участниците на пазара, потребителите и крайните потребители. Комитетът публикува резултатите от допитванията, освен ако участниците в допитването не изискват друго.
   Член 13
   Всяка година, преди края на октомври, Комитетът установява годишна работна програма и я предоставя на Съвета, Европейския парламент и Комисията. Комитетът информира периодично и най-малко веднъж годишно Съвета, Европейския парламент и Комисията относно резултатите от дейностите, посочени в работната програма.
   Член 14
   Работата на Комитета е основана върху постигането на единодушие между неговите членове. Ако не може да се постигне единодушие, решенията се приемат чрез квалифицирано мнозинство. Гласовете на представителите на членовете на Комитета съответстват на гласовете на държавите-членки съгласно посоченото в член 205, параграфи 2 и 4 от Договора.
   Членовете на Комитета, които не спазват договорените от Комитета насоки, препоръки, стандарти и други мерки, представят при необходимост съответните причини.
   Член 15
   Комитетът приема свой процедурен правилник и организира свои оперативни разпоредби.
   Във връзка с решенията, засягащи изменение на процедурния правилник и избиране и освобождаване на членове на изпълнителния съвет на Комитета, процедурният правилник може да предвижда процедури за вземане на решения, които се различават от установените в член 14.
   Член 16
   Решение 2004/6/ЕО се отменя.
   Член 17
   Решението поражда действие от деня на публикуването му в Официален вестник на Европейския съюз.

      Съставено в Брюксел на 23 януари 2009 година.

            За Комисията

         Charlie McCREEVY

            Член на Комисията

      (1)  ОВ L 3, 7.1.2004 г., стр. 30.

      (2)  ОВ L 79, 24.3.2005 г., стр. 9.

      (3)  COM(2007) 727 окончателен.

      (4)  Заключения на Съвета 15698/07 от 4 декември 2007 г.

      (5)  Заключения на Съвета 7652/1/08, преработка 1.

      (6)  Заключения на Съвета 8515/3/08, преработка 3.

      (7)  ОВ L 3, 7.1.2004 г., стр. 34.